Здымачная група з’ехала ў Крым. Уся наша тактычная група цёпла развіталася з прадстаўнікамі кінастудый “Масфільм” і “Беларусьфільм”. Абмяняліся аўтографамі, сувенірамі і вярнуліся да выканання службовых абавязкаў. Удзел у фільме паступова стаў адыходзіць на другі план, забывацца. Але праз некалькі месяцаў, калі я праязджаў па праспекце, побач з кінатэатрам “Кастрычнік” звярнуў увагу на кінаафішу. Там быў партрэт Юматава-Князева і назва фільма.